તમારું મનપસંદ પાત્ર વેસ્ટવર્લ્ડ થીમ પાર્કમાં ભજવવા, એ તમને તમને ગમે તેવા વસ્ત્રો, હથિયારો, ટોપી સુદ્ધાં પસંદ કરવામાં મદદ કરે, અને તમારી ઈચ્છાઓની મોજણી ત્યારથી જ શરૂ થાય જ્યારે એ કહે કે આ પાર્કમાં મારા સહિતનું બધુંય તમારા સંતોષ માટે જ છે.. કેટલા ત્યાં જ, એની સાથે અટવાઈ પડે? જો એથી આગળ વધો તો એક રેસ્ટૉરન્ટ આવે, એમાં ડ્રિન્ક લેવાનું શરૂ કરો એટલે થોડી જ વાર્રમાં તમને અહેસાસ થાય કે એ આખું રેસ્ટૉરન્ટ એક ટ્રેનનો ડબ્બો છે, અને એ ટ્રેન લઈ જાય છે વેસ્ટવર્લ્ડ પાર્કમાં, સ્વપ્નોની, હકીકતોથી ક્યાંય દૂર, પૂર્ણ થવાથી સાવ પાતળી સંભાવનાવાળી ઈચ્છાઓ આળસ મરડીને બેઠી થાય, તમે તમારું ધાર્યું પરિણામની સહેજ પણ પરવા કર્યા વગર આચરી શકો એવો પ્રદેશ.